Kodėl katės taip elgiasi?
Jos mielos ir lengvai pamilstamos
ir sprendžiant iš virš 2 milijonų YouTube įrašų su 26 milijardais peržiūrų,
kur jos puola,
šokinėja,
lipa,
grūdasi,
tyko,
mosuoja nagais,
šnekučiuoja
ir murkia,
viena yra aišku:
į kates žiūrėti yra labai smagu.
Šis tiek keistas kačių elgesys,
tiek juokinantis, tiek nesuprantamas,
verčia daugelį mūsų klausti: „Kodėl katės taip elgiasi?“
Istoriškai, katės vienu metu buvo ir vienišiai mažų gyvūnų grobuonys,
ir grobis didesniems mėsėdžiams.
Būnant ir grobuonimi, ir grobiu,
rūšies išlikimas kliovėsi svarbiais instinktyviais veiksmais,
kuriuos vis dar pastebime naminių ir laukinių kačių elgsenoje.
Nors katiniški jūsų naminės Murklės veiksmai gali gluminti,
gamtoje tie veiksmai
natūraliai išsivystę per milijonus metų,
Murklę paverstų super kate.
Dėl unikalios raumenų struktūros ir puikaus pusiausvyros išlaikymo
katės lipdavo į aukštas vietas, kad galėtų stebėti teritoriją
ir pastebėti grobį.
Šiandien Murklei nebereikia šių įgūdžių, kad susimedžiotų maisto
savo dubenėlyje,
bet instinktas liepia apžvelgti kambarį nuo knygų lentynos viršūnės,
nes būtent taip lėmė evoliucija.
Būdamos laukinėmis plėšrūnėmis katės elgiasi oportunistiškai
ir medžioja kada tik gali.
Grobis dažniausiai buvo mažas,
todėl laukinės katės turėjo maitintis daug kartų per dieną,
ir naudoti „tykoti, pulti, sumedžioti, suėsti“ strategiją, kad būtų sočios.
Būtent todėl Murklė mėgsta gaudyti ir pulti mažus žaislus
ir vis po truputį paėsti dieną ir naktį.
Paprastai gamtoje smulkus grobis slepiasi mažose erdvėse,
todėl vienas iš paaiškinimų, kodėl Murklei taip norisi lįsti į dėžes ir ertmes
yra tai, kad šis ypatingas smalsumas
užtikrino jos rūšies išlikimą milijonus metų iki dabar.
Gamtoje katėms reikėjo aštrių nagų laipiojimui, medžioklei ir gynybai.
Nagų galandimas į šalia esančius paviršius palaikė gerą nagų būklę,
padėjo mankštinti nugaros ir kojų raumenis,
tuo pačiu metu sumažinant įtampą.
Todėl Murklė neturi nieko prieš jūsų sofą,
kėdę,
kušetę,
pagalves,
užuolaidas,
ir visa kita jūsų aplinkoje.
Ji drasko šiuos daiktus į skutus ir galanda nagus,
nes būtent tai jos protėviai darė, kad išliktų.
Būdamos grobis plėšrūnams,
katės išugdė gebėjimą būti nepagaunamomis,
ir gamtoje labiausiai sekėsi toms katėms, kurios geriausiai vengė grobuonių.
Todėl dabar jūsų namuose
Murklė yra ekspertė, žinanti kaip įsisprausti į mažas erdves
ir surasti neįprastą slaptavietę.
Tai taip pat paaiškina, kodėl jai patinka švari ir bekvapė kraiko dėžutė.
Dėl to mažiau šansų būti surastai grobuonių,
kurie šniukštinėja netoliese.
Turint omenyje viską, ką dabar žinome apie kates,
atrodo, kad viena iš dažniausių jų elgsenų
vis dar yra viena paslaptingiausių.
Katės murkia dėl daugybės priežasčių,
tokių kaip laimė,
stresas
ir alkis.
Bet įdomu tai, kad murkimo dažnis –
tarp 25 ir 150 hercų –
yra diapazonas, kuris skatina audinių atsinaujinimą.
Tad murkdama Murklė yra ne tik puiki pogulio draugė,
taip pat gali būti, kad jos murkimas gydo jos raumenis ir kaulus,
o galbūt net ir tavo!
Šie gyvūnai laikui bėgant vystėsi
ir kaip vieniši grobuonys, kurie medžiojo ir žudė prasimaitinimui,
ir kaip sunkiai aptinkamas grobis, kuris slėpėsi ir bėgo, kad išliktų.
Todėl šiandieninės katės išlaiko daug tų pačių instinktų,
kurie leido joms klestėti gamtoje milijonus metų.
Tai paaiškina daugelį jų, iš pirmo žvilgsnio keistų, elgsenų.
Jų supratimu, mūsų namai yra jų džiunglės.
Bet jei tai tiesa, kas katėms esame mes?
Didelės, kvailos, plikos katės, konkuruojančios su jomis dėl išteklių?
Baisiai kvaili grobuonys, kuriuos jos pergudrauja kasdien?
O gal jos galvoja, kad mes – grobis.